EEN - Hrvatska

Radionica o procedurama javne nabave za radove sukladno pravilima Europske unije u RH
2010-10-25 09:00 - 17:00 (Europe/Zagreb)
Pozivamo Vas na
Radionicu o procedurama javne nabave za radove
sukladno pravilima Europske unije u Republici Hrvatskoj
koja će se održati 25. listopada 2010. godine
u HGK-ŽK Rijeka, Bulevar oslobođenja 23,
s početkom u 09:30 sati.

Radionicu organizira Europska poduzetnička mreža Hrvatske, a namijenjena je svim tvrtkama, prvenstveno iz sektora graditeljstva, koje imaju interesa za javljanje na natječaje za pružanje usluga (projektiranje, izrada tehničke dokumentacije, supervizija), izvođenje radova pod projektima koji su financirani iz pretpristupnih fondova EU u Republici Hrvatskoj i drugim zemljama korisnicama pretpristupnih fondova EU. Radionica će obuhvatiti sva pravila i procedure koje institucije (i tvrtke) u Republici Hrvatskoj moraju poštivati i provoditi pri korištenju sredstava iz pretpristupnih fondova Europske Unije kroz sljedeće teme:
Ugovorne procedure prema PRAG-u:

Vrste ugovora
Vrste natječaja s obzirom na novčane iznose
Natječajne procedure po vrstama ugovora
Natječajna dokumentacija

Kriteriji i proces evaluacije ponuda
Dodjela ugovora

Osim teoretskih objašnjenja o svakoj od navedenih tema, sudionici će imati priliku vidjeti primjere natječajne dokumentacije te u praktičnome dijelu radionice i sami sudjelovati u njezinoj izradi.
Edukaciju će održati iskusni stručnjaci iz tvrtke Razbor d.o.o. koji su posljednjih nekoliko godina davali savjetodavnu pomoć u procedurama javne nabave za EU projekte tijelima državne uprave (ministarstvima i vladinim uredima), županijama, gradovima i općinama te tvrtkama.
Radionicu sufinancira Europska unija kroz projekt Enterprise Europe Network.
U prilogu Vam dostavljamo program i prijavnicu za sudjelovanje, koju je potrebno ispuniti i dostaviti najkasnije do 18. listopada 2010. godine u Europsku poduzetničku mrežu Hrvatske pri Odsjeku za međunarodne odnose (bkalokira@hgk.hr).

Gospodarski susreti u okviru SASO sajma u Splitu
2010-10-22 13:00
Hrvatska gospodarska komora Županijska komora Split, u suradnji s Uredom za transfer tehnologije Sveučilišta u Splitu kao partnerom u Europskoj poduzetničkoj mreži, organiziraGOSPODARSKE SUSRETE (brokerage event) 22. listopada 2010. godine s početkom u 10:00h.
Susreti će se održati u sklopu 15. međunarodnog sajma SASO (20.-24.listopada 2010.g.) u Splitu.Sajam SASO predstavlja jedan od najznačajnijih sajmova za graditeljstvo, drvnu i metalnu industriju, alate i opremu, elektrotehniku, energetiku i telekomunikacije, te obrtništvo i malu privredu. Prošlogodišnji sajam privukao je više od 100.000 posjetitelja kojima se predstavilo 2400 izlagača na 35.000 m2 zatvorenog i 30.000 m2 otvorenog izložbenog prostora.
Ovo je jedinstvena prilika za susret s hrvatskim i međunarodnim tvrtkama koje nude usluge i proizvode u sljedećim sektorima:• GRADITELJSTVO – tehnologija graditeljstva, materijali, alati, usluge te montažni elementi i zgrade.• METALNA INDUSTRIJA – strojevi i oprema za obradu metala.• ELEKTROTEHNIKA – elektronika, robotika, energetika i upravljanje.
Za više informacija vezano uz sajam pozivamo Vas da posjetite web stranice: www.sasofair.com.
Zašto sudjelovati?

Ostvarite direktan kontakt s potencijalnim partnerima tijekom unaprijed dogovorenih individualnih susreta
Ostvarite kontakte za razvoj komercijalnih i tehnoloških partnerstava
Saznajte novosti i trendove u vašoj djelatnosti
Unaprijedite kontakte s postojećim partnerima
Sudjelovanje je potpuno besplatno!

Ukoliko želite biti dio ove jedinstvene manifestacije na našem području molimo Vas da se registrirate na: http://www.utt.hr/b2b/saso
Ukoliko su Vam potrebne bilo kakve dodatne informacije stojimo Vam na raspolaganju:
HGK ŽK Split – Odsjek za međunarodne odnoseNataša Bušićnbusic@hgk.hr, tel. 021/32 11 43 Ured za transfer tehnologijeSveučilište u SplituNikola Balić i Jugo Kaćanskieen@utt.hr, tel. 021/30 24 30
Radujemo se Vašem dolasku.

Međunarodni sastanak inovativnih ICT poduzeća i TechnoInCon konferencija
2010-10-21 16:09
Drago nam je da Vas možemo obavijestiti da Tehnološki park Varaždin sa partnerima Tera-om Tehnopolis Osijek i Sveučilištem Primorska – znanstveno istraživačkim centrom iz Kopra organizira Brokerage event- međunarodni sastanak inovativnih ICT poduzeća i TechnoInCon konferenciju u Varaždinu, 21. listopada 2010.
Konferencija i Brokerage event su prilika za raspravu i suradnju između ICT tvrtki i institucija iz zemalja jugoistočne Europe i drugih europskih zemalja.
Na Brokerage eventu sudionici imaju priliku susresti se sa potencijalnim europskim partnerima na sastanku koji se unaprijed dogovora. Događaj je jedinstvena paltforma gdje potencijalni partneri traže nove kupce, nova tržišta, prijenos znanja i tehnologije te nove istraživačke projekte.
Fokus konferencije je na Zaštiti intelektualnog vlaništva u ICT sektoru. Jednosatno predavanje održati će „Vukmir i suradnici“.
Fokus Brokerage eventa je na dvije teme:

Vrijednost integracije mobilnih rješenja u poslovnom okruženju

Predavač: Mobendo d.o.o. Citus d.o.o.

Kulturna baština budućnosti- virtualni svijet kulture

Predavač: Caddprint d.o.o.
Više od brokerage eventu , te za registriraciju za sudjelovanje na eventu posjetite sljedeći link:
http://www.enterprise-europe-network.ec.europa.eu/public/bemt/registration.cfm?eventid=2499&layout=3
Sudionici su pozvani da ispune profil tvrtke ili tehnološki profil i da izaberu vrijeme sastanka.
Rok za registraciju je: 20. listopad 2010.
Za sve dodatne informacije zainteresirani sudionci mogu kontaktirati organizatora na sljedeće kontakte:
Andrija Petrovic
Tehološki Park Varazdin Zagrebacka 89, 42000 Varazdin T: +385(0)42/500-050 E: info@tp-vz.hr
URL: www.tp-vz.hr

AGENDA

9:30-10:00

Registracija

10.00-10:15

Uvodna riječ

TPV

Andrija Petrović

10.15-11.00

Zaštita intelektualnog vlasništva

Vukmir & Suradnici

Mladen Vukmir

11.00-11.30

Vrijednost integracije mobilnih rješenja u poslovnom okruženju

Mobendo d.o.o.., Citus d.o.o.

Andrej Radinger

11.30-12.30

Individualni sastanci

12:30-13:30

Ručak

13.30-14.00

Kulturna baština budućnosti- virtualni svijet kulture

Cadd Print d.o.o.

Vedran Starčević

14.00-15.00

Individualni sastanci

15.00-17.00

ZCorp Chanel Seminar

Cadd Print d.o.o.

Vedran Starčević

Opis tema:

Vrijednost integracije mobilnih rješenja u poslovno okruženje

Uz gotovo sve tvrtke koje danas posluju u 24 / 7 globalnom okruženju, mobilizirati zaposlenike je kritičan preduvjet da tvrtka ostane konkurentna i učinkovita. Poduzeća diljem svijeta svijesna su ovog trenda i ove potrebe. Tvrtke moraju imati mogućnost prijenosa poslovnih informacija brzo i sigurno između glavnog ureda i zaposlenika na terenu kako bi ostali konkurentni. Kada se govori o poslovnim integracijama mobilnih uređaja, uglavnom se misli na pristup e-mail-u i internetu. Međutim, postoji mnogo više funkcija koje mogu biti dodane kako bi osnažile zaposlenike sa svim alatima i informacijama koje su im dostupne kada rade u uredu. Zaposlenici na terenu mogu pristupiti podacima iz korporacijske baze podataka, kreirati, ispisati i poslati dokumente, dobiti financijske podatke, podatke o dionicama, pregledati dokumente i izvještaje – mašta je granica – ili bismo mogli reći – poslovne potrebe su granica. Danas nema industrijskog sektora koji ne može imati koristi od mobilnih rješenja i prebaciti gotovo sav „papirnati posao“ u digitalni oblik. Prezentacija se fokusira na opće dobrobiti integracije mobilnih uređaja i mobilnih rješenja u svakodnevnom poslovnom procesu. Također, nekoliko ROI studija će biti prezentirano, kako bi se pokazala isplativnost ovakvih investicija. Nekoliko rješenja iz stvarnog života će također biti predstavljeno.
Predavač: Mobendo d.o.o. Citus d.o.o.

Kulturna baština budućnosti- virtualni svijet kulture

Ova tema predstavlja inovativni poslovni model stvaranja digitalnih sadržaja kulturne baštine. Cilj projekta je očuvanje i arhiviranje kulturne baštine, kao i stalna briga za održivi razvoj kulturne baštine u suradnji sa stručnjacima iz humanističkih i tehnoloških područja. Ideja se temelji na integraciji postojećih i nadolazećih tehnika te software-skih rješenja kako bi se dobio prototip 3D digitalne enciklopedije pokretne i nepokretne kulturne baštine, funkcionalni prototip 3D e-suvenira i prototip 3D video-in-print e-turističkog vodiča. Ključni proizvod projekta je interaktivna digitalna 3D knjižnica kulturne baštine koja bi trebala biti mjesto/medij putem kojega bi se omogućila široka dostupnost digitaliziranih informacija svim korisnicima. Knjižnica je jedinstvena po tome što kroz interaktivno mijenjanje informacija korisnika stavila u ulogu kreatora sadržaja, koji svojim dojmovima i prikupljenim informacijama može obogatiti knjižnicu i “osobnim iskustvom” dajući tako direktno i/ili indirektno preporuku drugom korisniku o doživljenom sadržaju. Ovaj projekt će doprinijeti napretku u digitalizaciji kulturne baštine i stimulirati “vlasnike” kulturne baštine da je digitaliziraju, što će spriječiti propadanje i gubljenje baštine tijekom vremena. Uz ovu prezentaciju, CADDPrint d.o.o. organizirat će cijeli dan uživo predstavljanje 3D skeniranja i 3D ispis. Biti ćete u mogućnosti dotaknuti, osjetiti i testirati pravi 3D model tiskan kroz najnovije tehnologije 3D ispisa. Nadalje, pozivamo sve posjetitelje da ponesu svoj 3D CAD datoteke koje će moći isprintati tijekom Brokerage eventa.

Info dan FP7 - Energija
2010-10-12 15:34
Dana 12. listopada 2010. u velikoj dvorani Ministarstva znanosti, obrazovanja i športa održat će se FP7 informativni dan za područje Energije na kojem će, osim primjera uspješnih projekata s hrvatskim partnerima, biti predstavljeni Radni program za 2011. kao i trenutno otvoreni natječaji iz ovog područja koji su objavljeni 20. srpnja 2010. na CORDIS-u.
Na najavljenom FP7 informativnom danu će sudjelovati i g. Jérémie Zeitoun, predstavnik Europske komisije iz Opće uprave za Energetiku. U prilogu dostavljamo ažurirani program, obratite pozornost da info dan počinje 30 minuta ranije nego što je objavljeno u posljednjoj verziji programa, dakle u 8.30!!!
FP7 područje Energije uključuje sljedeća područja istraživanja:

Vodik i gorive ćelije
Proizvodnja električne energije iz obnovljivih izvora
Proizvodnja goriva iz obnovljivih izvora
Obnovljivi izvori za grijanje i hlađenje
Tehnologije kaptiranja i skladištenja CO2
Tehnologije čistog ugljena
Smart energy network
Energetska učinkovitost i ušteda
Knowledge for energy policy making

Još jednom podsjećamo da je rok za prijavu 8. listopada 2010.
Osoba za kontakt:Marina Penić LevadaNacionalna osoba za kontakt za FP7 podučje Energije, Okoliša i Ideja Ministarstvo znanosti, obrazovanja i športa Donje Svetice 38marina.peniclevada@mzos.hr10 000 ZagrebTel. 01/ 4594 347

Poslovni susreti u okviru sajma za industrijsku tehniku Vienna-Tec
2010-10-12 14:30
12.10.2010. u okviru sajma za industrijsku tehniku Vienna-Tec u Beču, organizirat će se poslovni susreti namijenjeni tvrtkama iz cijele Europe koje traže kooperacijske partnere na području industrijske proizvodne tehnike. Sudjelovanje na ovom događanju je besplatno.
Prednosti sudjelovanja za hrvatske tvrtke:
– Susret s potencijalnim kooperacijskim partnerima iz cijele Europe i pristup obuhvatnoj tehnološkoj ekspertizi i novim poslovnim kanalima!
– Mogućnost prezentiranja vlastitih inovativnih projektnih ideja/tehnologie/know-howa potencijalnim kooperacijskim partnerima iz cijele Europe
– Susret s brojnim budućim kooperacijskim partnerima u samo jednom danu – ušteda vremena i novca pri traženju partnera
Više informacija o ovom eventu pronađite na našoj web-stranici pod http://www.advantageaustria.org/hr/news/local/MatchmakingViennatec.hr.jsp?newLanguage=hr odnosno na službenoj web-stranici eventa pod http://www.b2match.com/vienna-tec/

New Alpe Adria Chambers Network
2010-10-11 14:14
Multilateralni poslovni razgovori tvrtki iz Austrije, Hrvatske, Italije i Slovenije

Sektor: poljoprivredno prehrambeni, Ho.Re.Ca oprema i ugovaranje
(Udine, 11. listopad 2010)

Hrvatska gospodarska komora – Županijska komora Rijeka poziva Vas na sudjelovanje u multilateralnim poslovnim sastancima koji će se održati u Udinama, 11. listopada 2010.
Događanje organizira I.Ter Special Agency Gospodarske komore Udine u okviru mreže komora Nova Alpe Adria, a uz potporu Gospodarskih komora Trst, Koruška, Slovenija, Rijeka i Pula, Obrtničke komore Slovenije i Centra za vanjsku trgovinu regije Veneto.
U poslovnim će razgovorima sudjelovati tvrtke iz regija Friuli Venezia Giulia, Veneto i Koruške, iz Istarske i Primorsko – goranske županije te iz Slovenije, a obuhvatit će slijedeće sektore: prehrana, piće, proizvodnja vina, oprema za proizvodnju i pakiranje hrane, Ho.Re.Ca. oprema (klimatizacija, hlađenje, aparati za kavu, sustavi za kontrolu i sigurnost i ostala povezana oprema), namještaj i ostali pribor za opremanje ugostiteljskih objekata.
Sudjelovanje je potrebno potvrditi dostavom ispunjenog obrasca (u privitku) putem e-pošte na bkalokira@hgk.hr. Prijave se primaju do 17. rujna 2010. Kotizacija se ne naplaćuje. Službeni radni jezik je engleski.
Prijavljenim će sudionicima biti dodijeljena personalizirana zaporka, uz pomoć koje će im u periodu od 24 – 30. rujna biti omogućen on-line pregled profila svih tvrtki-sudionika, kao i odabir tvrtki za poslovne razgovore.
Za sve dodatne informacije, molimo Vas da se slobodno obratite gđi Blanki Kalokira, T 051/209 169 ili gđi Gabrijeli Milin T 051/209-172 u Odsjeku za međunarodne odnose.

"PRE-MU-DRA CONNECTION"
2010-10-01 10:00
Zadovoljstvo nam je obavijestiti Vas da Europska poduzetnička mreža u HGK Županijskoj komori Varaždin i Županijskoj komori Osijek u suradnji s Fondom za razvoj poduzetništva Županije Zala (Mađarska) i agencijom REDEA u okviru 13. Osječkog jesenskog sajma organizira pojedinačne poslovne razgovore koji će se 1. listopada 2010. godine održati na sajamskom prostoru Pampas u Osijeku (Šandora Petefija bb).
Bilateralni poslovni razgovori pod nazivom „PrE-Mu-Dra” posvećeni su poslovnom povezivanju poduzeća iz Varaždinske županije, Međimurske županije, mađarskih županija Zala i Somogy, te poduzeća koja izlažu na 13. Osječkom jesenskom sajmu i ostalih zainteresiranih.
Pozivamo poduzeća koja traže poslovne partnere u sljedećim sektorima:• Prehrambena industrija: prehrana, vino, rakije, inox bačve, oprema• Obnovljivi izvori energije, energetska učinkovitost i zaštita okoliša: solarni sustavi, tehnologije, elektronička i informatička oprema,• Laka industrija: kožne cipele, itd• Građevinski materijal i i graditeljstvo: vrata, prozori, mineralni agregati, dječja igrališta itd.• Turizam: Toplice, tur-operateri itd.• Veletrgovačka poduzeća i konzultanti: računovodstvo, geo-istraživanja• Farmakologija
“PRE-MU-DRA CONNECTION” Bilateralni poslovni razgovori koji će se voditi omogućiti će direktne razgovore o različitim oblicima suradnje, te omogućiti sudionicima da prošire mrežu kontakata Ii pronađu nove partnere za tehničke i komercijalne poslove u Hrvatskoj i Mađarskoj.
Ova manifestacija pruža jedinstvenu mogućnost ostvarivanja novih poslovnih kontakata!
PrijavaZa prijavu, molimo Vas popunite priloženi Prijavni obrazac i pošaljite ga organizatoru na e-mail rpapec@hgk.hr ili fax broj 042 405 401, najkasnije do 17. rujna 2010.
Uvjeti sudjelovanjaSudjelovanje za poduzeća je besplatno!
Program
Petak, 1. listopad 201010:30 – Registracija sudionika11:00-11:30 – Uvodni govori11:30 – 13:30 – Pojedinačni bilateralni poslovni razgovori (prema rasporedu)13:30 – 14:00 – Stanka14:00 – 15:30 – Pojedinačni bilateralni poslovni razgovori (prema rasporedu)

„PrE-Mu-Dra“ na 13. Osiječkom jesenskom sajmu
2010-09-30 15:28
ŽK Varaždin, u okviru projekta „PrE-Mu-Dra“ sufinanciranog iz programa IPA- prekogranična suradnja Mađarska-Hrvatska, organizira zajednički nastup članica na 13. Osiječkom jesenskom sajmu u koji će se od 30. rujna do 3. listopada 2010. održati na sajamskom prostoru Pampas u Osijeku.
Iz Varaždinske županije predstavit će se „Ducati-Components“ d.o.o. Ludbreg i Solvis d.o.o. Varaždin kao predstavnici sektora energetike i zaštite okoliša, „Ivančica“ d.d. Ivanec s kolekcijom kožne obuće, „Strela“ d.o.o. Varaždin s asortimanom prozora i drugih stolarskih proizvoda, Terme Jezerčica d.o.o. kao turistička destinacija.
Na zajedničkom izložbenim mjestu nastupit će i poduzeća iz Međimurske županije, te Županije Zala i Somogy iz Mađarske.
Za poduzeća koja nastupaju na sajmu i druga zainteresirana poduzeća Europska poduzetnička mreža organizira bilateralne poslovne razgovore koji će se održati u petak, 1. listopada 2010. s početkom u 11,00 sati također na sajamskom prostoru Pampas.
Za daljnje informacije o sajmu i mogućnostima nastupa, obratite se Snježani Štiber na telefon broj 042 405 491

INOVA/BUDI UZOR 2010
2010-09-30 11:45 - 2010-10-02 11:45
TERA u susradnji s Hrvatskim savezom inovatora – HSI i Hrvatskom udrugom inovatora poduzetnika – HUIP, organizira izložbu INOVA® / BUDI UZOR® Svrha Izložbe je identificirati perspektivne poduzetničke projekte koji će uz stručnu pomoć biti usmjereni prema daljnjem razvoju i komercijalizaciji.
Osim izložbe inovacija, u program je uključen projekt Europske poduzetničke mreže – EEN kroz koji će biti predstavljena aktualna ponuda i potražnja poslova iz EU u nekoliko područja industrije: prehrambena tehnologija, poljoprivreda, građevinarstvo, informatičke tehnologije i usluge, tekstilna industrija, drvna industrija, zaštita okoliša i učinkovito korištenje energije.
Stoga se pozivaju tvrtke u regiji na Izložbu INOVA® / BUDI UZOR® i informiraju se o potencijalnim područjima poslovne suradnje.
U privitku pronađite pozivnicu i program događanja te informacije o sudjelovanju.

Poslovni susreti „ICT & Automation in industry“ na Međunarodnom sajmu Plovdiv
2010-09-30 10:30
30. rujna 2010, o okviru Međunarodnog sajma Plovdiv, u Bugarskoj, Enterprise Europe Network – Bugarska organizira poslovne susrete tvrtki iz područja informacijske i komunikacijske tehnologije i automatizacije.
Sastanci će se održati u zasebnom području izložbenog štanda bugarske softverske tvrtke ORAK Engineering (II-26). Sudionici poslovnih susreta imati će mogućnost susresti potencijalne poslovne partnere iz Europe, promovirati svoje usluge i proizvode, te pronaći tehnologije i proizvode koje bi mogli implementirati. Tijekom unaprijed dogovorenih poslovnih sastanaka, 30. rujna 2010, tvrtke, istraživački timovi i predstavnici akademskih institucija imati će priliku izravno kontaktirati unaprijed identificirane tvrtke ili organizacije.
Sudjelovanje na poslovnim sastancima je besplatno.
Detaljnije informacije kao i upute za registraciju možete pronaći na Internet stranici http://www.enterprise-europe-network.ec.europa.eu/public/bemt/home.cfm?eventid=2363&layout=3
Krajnji rok prijave i unosa profila – 13. rujan 2010 Krajnji rok za odabir željenih sastanaka – 18. rujan 2010
Kome je namijenjeno: ICT klasteri i udruge, tvrtke, akademski i istraživački instituti, kao i tvrtke i R & D timovi zainteresirani za najnovija postignuća na ovome području.

FP7 INFO dan: Nanoznanosti, nanotehnologije, materijali i nove proizvodne tehnologije (NMP)
2010-09-15 11:00
15. rujna 2010. u Ministarstvu znanosti, obrazovanja i športa Republike Hrvatske održat će se Informativni dan za Sedmi okvirni program Europske unije za istraživanje i razvoj (FP7) s naglaskom na temu Nanoznanosti, nanotehnologije, materijali i nove proizvodne tehnologije (NMP). Događaj se organizira povodom novih natječaja za prijavu projekata otvorenih za područje FP7 NMP koji su objavljeni 20. srpnja 2010. Cilj mu je upoznati sve potencijalne prijavitelje projekata, a naročito poduzeća, s pravilima i mogućnostima sudjelovanja u Sedmom okvirnom programu.
Molimo da ispunjenu prijavnicu za sudjelovanje na događaju pošaljete najkasnije do 13. rujna 2010. na josipa.kolaric@mzos.hr.
Pozivamo Vas i da ostale aktualne informacije o FP7, o objavljenim natječajima te hrvatskim i međunarodnim događajima na području NMP pratite na stranicama Ministarstva znanosti, obrazovanja i športa u rubrici Sedmi okvirni program te na stranicama Hrvatskog instituta za tehnologiju.

POSLOVNI SUSRETI SREDNJE EUROPE
2010-09-10 15:15
Uspostava prvih trgovačkih i industrijskih komora seže još u doba Austro-Ugarske monarhije, od 1850. godine. Iako se tijekom godina mijenjala njihova struktura, komore se i danas smatraju najdjelotvornijim gospodarskim organizacijama za razvoj lokalnog gospodarstva, poduzetništva i trgovine.
Srednjoeuropske države gaje vrlo tijesne trgovačke odnose sa zapadnoeuropskim državama, no nažalost međusobna robna razmjena ponekad ne dostiže ni razinu iz doba Monarhije, a vanjskotrgovinska razmjena susjednih zemalja je na razini između 2-3%. Zbog takve jednostrane trgovine tvrtke sebi stvaraju konkurenciju na zapadu, dok u isto vrijeme mogućnosti na domaćim tržištima ostaju nedovoljno iskorištene.
Iz svega navedenoga u Pečuhu će se 09.-12 rujna 2010. održati konferencija pod nazivom „Europska prijestolnica kulture – Pečuh 2010″. Na konferenciji će sudjelovati komore utemeljene u razdoblju Monarhije.Detaljnije informacije: www.monarchychambers.eu
U okviru ovoga događanja Hrvatska gospodarska komora – Europska poduzetnička mreža Hrvatske priključila se Trgovinskoj i industrijskoj komora Pečuh-Baranja, i B2Fair Network u suorganizaciji poslovnih susreta pod nazivom CENTRAL EUROPEAN BUSINESSMAN MEETING.
Ovi poslovni razgovori biti će izvrsna prilika za sudionike iz niže navedenih zemalja, kao i ostalih zainteresiranih, lokalne tvrtke i stručnjake koji djeluju u ciljanim područjima da se susretnu, razgovaraju i razmotre mogućnosti poslovne suradnje.
Zemlje sudionice: Austrija, Bosna i Hercegovina, Češka Republika, Hrvatska, Mađarska, Italija, Crna Gora, Poljska, Rumunjska, Srbija, Slovenija, Slovačka i Ukrajina
Ciljani sektori: – Industrija zaštite okoliša – Kreativna industrija – Industrija zdravstvene skrbi – Prehrambena industrija
Mjesto poslovnih susreta: Sveučilište Pečuh (Fakultet strojarstva Pollack Mihaly)
Glavna tema: Razvoj trgovine u okviru Srednjoeuropske regije
Sudjelovanje na ovim poslovnim susretima iznosi 75 eura, u što je uključeno:
– Paket informacija koji će svima biti uručen po dolasku, u kojem će biti sadržani i rasporedi za bilateralne razgovore – Publikacija profila Vaše tvrtke u on-line katalogu – Identifikacija individualnih sastanaka prema potrebama i interesima Vaše tvrtke sa tvrtkama registriranima u istoj bazi – Osiguranje prevoditeljskih usluga u slučaju potrebe – Usluge pomoći i savjeta od strane osoblja Europske poduzetničke mreže – Pića osvježenja – Večera (u vinskom podrumu)
Detaljnije informacije i prijave: www.b2fair.com (Central European Businessman meeting). Pri registraciji svaka tvrtka će dobiti uvid u registrirane strane tvrtke i naznačiti s kojim tvrtkama žele voditi bilateralne razgovore. Na navedenim stranicama možete pronaći detaljan program cjelokupnog događanja, kao i ostale korisne informacije vezane za rezervaciju smještaja te dodatne programe.
Za sve dodatne informacije molimo kontaktirati HGK – Europsku poduzetničku mrežu Hrvatske – gđu Irenu Spahić ispahic@hgk.hr , tel 4561 774

New Alpe Adria Chambers Network - multilateralni poslovni sastanci, Celje
2010-09-09 14:30
Hrvatska gospodarska komora – Županijska komora Rijeka, Europska poduzetnička mreža Hrvatske, poziva Vas na multilateralne poslovne sastanke koji će se održati dana 09. rujna 2010. godine tijekom 43. Međunarodnog sajma MOS u Celju.
Događanje je organizirano u okviru mreže komora Nova Alpe Adria, a u suradnji Obrtničke komore Slovenije i Gospodarskih komora Trst, Udine, Koruška, Slovenija, Rijeka i Pula te Centra za vanjsku trgovinu regije Veneto.
U poslovnim će razgovorima sudjelovati tvrtke iz Slovenije, regije Friuli Venezia Giulia, Veneto, Koruške, Istarske i Primorsko-goranske županije, kao i tvrtke iz Mađarske, Slovačke, Njemačke, Bosne i Hercegovine, Srbije i Kosova, a isti će se fokusirati na korištenje obnovljivih izvora energije u relevantnim sektorima, poput graditeljstva (solarne ploče, arhitektura, ekološki prihvatljivi građevinski materijali, biomasa), metaloprerađivačke industrije, proizvodnje i prerade drva i plastike, elektrotehničkog i elektroničkog sektora (sustavi za grijanje i hlađenje, izolaciju, rasvjetu).
Sudjelovanje je potrebno potvrditi dostavom ispunjenog obrasca (u privitku) putem e-pošte na bkalokira@hgk.hr. Prijave se primaju do 06. kolovoza 2010. Kotizacija se ne naplaćuje. Službeni radni jezik je engleski.
Za sve dodatne informacije, molimo da nam se slobodno obratite (Blanka Kalokira, T 051/209 169, Gabrijela Milin T 051/209-172).

2. Informativni dan - FP7 u Transportu
2010-07-09 14:30
Nastavljajući tradiciju vrlo uspješnog “Informativnog dana – FP7 u zrakoplovstvu” koji je održan u ožujku 2008., u privitku se nalaze informacije o „2. Informativnom danu – FP7 u transportu” koji će se održati 09.07.2010. na Fakultetu strojarstva i brodogradnje Sveučilišta u Zagrebu, u organizaciji MZOŠ RH, FSB te pod pokroviteljstvom Europske komisije.
Molimo da svoje sudjelovanje potvrdite slanjem priloženog Prijavnog lista.

TAIEX ekspertna misija „Obnovljivi izvori energije
2010-07-05 13:15 - 2010-07-09 13:15
U cilju pozicioniranja Varaždinske županije kao regije izvrsnosti za korištenje obnovljivih izvora energije, ŽK Varaždin će u organizaciji TAIEX-a u razdoblju od 5.-9. srpnja 2010. za predstavnike grupacije „Obnovljivih izvora energije i energetske učinkovitosti” održati četverodnevni program pod nazivom „Obnovljivi izvori energije” uz sudjelovanje eksperta gosp. Jaana Teppa (Estonska agencija za klimu i energiju).
Prvi dan ekspertne misije posvećen je općoj procjeni usklađenosti hrvatskog i EU tržišta energije iz obnovljivih izvora o čemu će uvodno govoriti gosp. Igor Raguzin, načelnik Odjela za obnovljive izvore i energetsku učinkovitost u Ministarstvu gospodarstva, rada i poduzetništva. Narednih dana misije ekspertna skupina će se fokusirati na regionalni održivi razvoj i aktivnosti relevantnih regionalnih i lokalnih institucija u cilju maksimiziranja korištenja OIE uz sudjelovanje predstavnika Varaždinske županije, Grada Varaždina i ŽK Varaždin. Mogućnosti sufinanciranja projekata, kao tema zanimljiva i za tvrtke i za institucije, bit će predstavljena trećeg dana ekspertne misije, a uz gosp. Jaana Teppa o financijskim izvorima će govoriti gosp. Hrvoje Sučić iz HBOR-a.

POZIV NA 11. SASTANAK POSLOVNO - ZNANSTVENOG KLUBA
2010-07-02 16:15
Institut „Ruđer Bošković”, Poslovno inovacijski centar – BICRO, Sveučilište u Zagrebu i Hrvatska gospodarska komora pozivaju Vas na deveti sastanak Poslovno – znanstvenog kluba, koji će se održati
u petak 2. srpnja o.g. u 14 sati u Institutu RUĐER BOŠKOVIĆ
u Zagrebu, Bijenička 54 – Dvorana III. Krilo
uz slijedeći dnevni red:

Naziv izlaganja: The translation of scientific ideas into business opportunities

Izlagatelj: Dr Boro Dropulić

Naziv izlaganja: Current status and future prospectives of technology

transfer at the Croatian Ruđer Bošković Institute
Izlagatelj: Dr Danica Ramljak
3. Rasprava/Razno
Moderator skupa: Srđan Novak, Sveučilište u Zagrebu
Poslovno-znanstveni klub osnovan je radi unaprjeđenja poslovne povezanosti znanstvene zajednice i gospodarstva, a u svrhu poticanja proizvodnje i izvoza novih proizvoda temeljenih na domaćem stvaralaštvu.

Info dani "FP7 REGPOT" u Zagrebu i Rijeci
2010-06-29 14:15 - 2010-07-01 14:15
Hrvatski institut za tehnologiju organizira
2 FP7 REGPOT info dana
29.6. 2010. u Zagrebu i 1.7. 2010. u Rijeci.
Koncept oba info dana će biti isti, a predavači različiti (različite uspješne priče).

FP7 REGPOT natječaj (šifra FP7-REGPOT-2011-1) je namijenjen ojačavanju istraživačkih kapaciteta vrlo perspektivnih istraživačkih institucija iz svih područja znanosti kroz projekt u vrijednosti do 4 milijuna eura.
Info dan će obuhvatiti pojedinosti o novom REGPOT natječaju koji izlazi 30. srpnja i traje do 7. prosinca, zatim prezentacije uspješnih HR REGPOT priča. Na kraju će biti riječi o tome kako se evaluira REGPOT projekt uz savjete kako napisati kvalitetan REGPOT prijedlog projekta.
PRIJAVA je online na www.hit.hr. Kotizacija se ne plaća.
VRIJEME I MJESTO:
ZAGREB: Info dan će se održati 29. lipnja 2010. u Zagrebu na Fakultetu elektrotehnike i računarstva Sveučilišta u Zagrebu, Unska 3, Siva vijećnica, s početkom u 9.30h.
RIJEKA: Info dan će se održati 1. srpnja 2010. u Rijeci na Medicinskom fakultetu Sveučilišta u Rijeci, Braće Branchetta 20, Predavaona br. 2 s početkom u 10.30h
KOME JE NAMIJENJEN INFO DAN (REGPOT NATJEČAJ)?
Natječaj je prvenstveno namijenjen perspektivnom istraživačkim institucijama koje kroz ovaj projekt mogu ojačati svoje istraživačke kapacitete.
DETALJI O REGPOT NATJEČAJU
REGPOT natječaji namijenjeni su ojačavanju istraživačkih kapaciteta vrlo perspektivnih istraživačkih institucija kroz aktivnosti zadane od strane Europske komisije.
Natječaj će izaći 30. srpnja .2010. pod šifrom FP7-REGPOT-2011-1 “Unlocking and developing the Research Potential of research entities established in the EU´s Convergence Regions and Outermost regions”.
Rok za prijavu prijedloga projekta bit će 7.12.2010.
Budžet natječaja bit će oko 65 milijuna eura, a budžet projekta može biti maksimalno 4 milijuna eura.
Nadalje, 30% budžeta projekta može se koristiti za opremu.

Informativni dan: FP7 Okoliš
2010-06-29 10:00
Dana 29. lipnja 2010. u velikoj dvorani Ministarstva znanosti, obrazovanja i športa održat će se FP7 informativni dan za područje Okoliša (uključujući klimatske promjene).
S obzirom da je objava natječaja za ovo područje najavljena za 30. srpnja 2010. naglasak će biti na novom Radnom programu za 2011., a predviđeno je i sudjelovanje predstavnika Europske komisije iz DG-a RTD.
Program i prijavnica događanja nalazi se ovdje, ispunjenu prijavnicu potrebno je najkasnije do 22. lipnja 2010. poslati na marina.peniclevada@mzos.hr
Osoba za kontakt:Marina Penić LevadaNacionalna osoba za kontakt za FP7 podučje OkolišaMinistarstvo znanosti, obrazovanja i športaDonje Svetice 3810 000 ZagrebTel. 01/ 4594 347

DESETI SASTANAK POSLOVNO - ZNANSTVENOG KLUBA
2010-06-15 10:45
U Zagrebu će se u organizaciji Sveučilišta u Zagrebu, Hrvatske gospodarske komore i Poslovno-inovacijskog centra Hrvatske – BICRO d.o.o. održati deseti sastanak Poslovno – znanstvenog kluba dne. 15. lipnja 2010. s početkom u 14 sati u Europskom domu, Zagreb, Jurišićeva 1/I kat .
Moderator skupa: prof. dr. sc. Srđan Novak, Sveučilište u Zagrebu.
Dnevni red:1. Naziv izlaganja: Inovativnost, konkurentnost i produktivnost u izvoznom poslovanju malih tvrtkiIzlagatelj: Željko Goja – tvrtka HISTEC d.o.o., Zadar
2. Naziv izlaganja: Digitalna obrada slike i računalni vid: od teorije do primjenaIzlagatelj: prof. dr. sc. Sven Lončarić – Fakultet elektrotehnike i računarstva, Zagreb
3. Rasprava/Razno
Nakon izlaganja uslijediti će rasprava u neformalnom druženju.Poslovno-znanstveni klub osnovan je radi unaprjeđenja poslovne povezanosti znanstvene zajednice i gospodarstva, a u svrhu poticanja proizvodnje i izvoza novih proizvoda temeljenih na domaćem stvaralaštvu.
Prijava zainteresiranih za sudjelovanje u radu Kluba moguća je na: een@bicro.hr.

Posjet gospodarskog izaslanstva Luksemburga
2010-06-10 14:30
Gospodarski i trgovinski ured pri Veleposlanstvu Kraljevine Belgije u Zagrebu organizira 10. lipnja 2010. godine prvi po redu posjet Gospodarskog Izaslanstva Luksemburga u okviru prvog državnog posjeta Velikog Vojvode od Luksemburga. U sklopu posjeta, u hotelu Regent Esplanade, Zagreb, održat će se individualni razgovori između predstavnika luksemburških i hrvatskih tvrtki o mogućnostima suradnje i uspostave poslovnih odnosa, kao i seminar iz područja ekonomije i financija Luksemburga, koji će otvoriti sam Veliki Vojvoda od Luksemburga.
Događaj će završiti u ugodnom tonu domjenka za sve sudionike.
Cilj gospodarske misije je razmjena informacija o tržištima hrvatske i luksemburga, kao i predstavljanje hrvatskih tvrtki luksemburškim te obrnuto.

U privitku se nalazi prijavni obrazac, raspored događanja (individualni susreti, seminar, domjenak) kao i kratki opis luksemburških tvrtki kako biste dobili što bolji uvid u njezino područje poslovanja.

Seminar „Elementi procesa komercijalizacije tehnologije", Čakovec
2010-06-10 09:30
Pozivamo vas na seminar „Elementi procesa komercijalizacije tehnologije: osnivanje novog poduzeća i alternativni pristupi” koji će se održati 10. lipnja 2010. godine s početkom u 10.00 sati u poslovnim prostorima REDEA-e, Bana Josipa Jelačića 22 (kompleks bivše vojarne), Čakovec.
Više informacija o seminaru nalazi se ovdje.

FP7 INFO DAN: „ISTRAŽIVANJE U KORIST MALIH I SREDNJIH PODUZEĆA“
2010-06-07 15:15
07.06.2010. u prostorijama HGK, Heinzelova 69 (poslovni centar ALMERIA) u Zagrebu, održat će se Info dan Sedmog okvirnog programa (FP7) na temu „Istraživanje u korist malih i srednjih poduzeća”.
Info dan zajednički organiziraju Hrvatski institut za tehnologiju i Hrvatska gospodarska komora, a program događanja se nalazi u privitku.
Kotizacija se ne plaća, a na web stranicama HIT-a već danas možete se registrirati za Info dan. www.hit.hr

Konferencija „ViaQA 10 - A software Testers` Event
2010-06-04 15:45
Tvrtka 5 Minuta u suradnji s Tehnologijsko-razvojnim centrom – TERA, Vas poziva na jednodnevnu konferenciju „ViaQA 10 – A software Testers` Event” koja će se održati 04.06.2010. u prostorijama TERA (Osijek, Trg Lj. Gaja 6), u okviru Europskog poduzetničkog tjedna.
Konferencija je namijenjena svim zainteresiranima za sigurnost softvera i testiranje njegove kvalitete kako bi jamčio širok broj korisnika. Prvi dio konferencije je planiran kroz predavanje, a u poslijepodnevnim satima možete sudjelovati na radionici za testiranje web aplikacija pomoću alata Watir. Kvalitetu Konferencije i dinamičnost predavanja jamče stručnjaci toga područja.
Konferencija će biti organizirana uz potporu Europske poduzetničke mreže – EEN koja će omogućiti sudjelovanje bez kotizacije. EEN ujedno poziva sve sudionike konferencije na sudjelovanje u bilateralnim poslovnim susretima (Business Event) u svrhu povezivanja s interesnim tvrtkama i potencijalnim partnerima, kako bi prezentirali svoju ponudu i/ili potražnju, te razmotrili moguću suradnju. Bilateralni poslovni sastanci će se održavati u intervalima od 15-30 min.
Više informacija i program konferencije, možete pogledati na http://viaqa.mobi/programme/

WIPO ljetna škola 2010.
2010-05-31 15:15 - 2010-06-11 15:15
Akademija Svjetske organizacije za intelektualno vlasništvo (WIPO Worldwide Academy) sa sjedištem u Ženevi, Švicarska, u suradnji s Državnim zavodom za intelektualno vlasništvo i Sveučilištem u Dubrovniku, organizira po treći puta međunarodnu Ljetnu školu za intelektualno vlasništvo u Hrvatskoj. Sve dodatne informacije nalaze se u prilogu.

Poslovni susreti: Naftna industrija, obnovljivi izvori energije i zaštita okoliša
2010-05-27 15:45 - 2010-05-28 15:45
Tehnologijsko-razvojni centar u Osijeku d.o.o. i Tehnološki park Varaždin d.o.o.pozivaju Vas na
BROKERAGE EVENT 27.-28.svibnja 2010. u Osijeku
Naftna industrija, obnovljivi izvori energije i zaštita okoliša
Organizator: Tehnologijsko-razvojni centar u Osijeku d.o.o. – TERASuorganizatori: Tehnološki park Varaždin d.o.o. – TPV Poslovno inovacijski centar Hrvatske d.o.o. – BICRO Hrvatska gospodarska komora – HGK
U svrhu potpore inovativnom poduzetništvu, Članice konzorcija Europske poduzetničke mreže EEN Vas pozivaju na sudjelovanje u bilateralnim poslovnim susretima (eng. Brokerage Event) koji će se održati 27.-28.05.2010. godine, tijekom održavanja Sajma EXPO (18. Međunarodni sajam graditeljstva, 11. Obrtnički sajam te 3. Sajam obrazovanja EXPERT 2010.) Svim sudionicima nudi se mogućnost sudjelovanja na Brokerage Event-u u svrhu povezivanja s interesnim tvrtkama iz drugih zemalja i promoviranje na sajmu EXPO.
Područje interesa za sudionike:o Naftna industrijao Obrada taloga i fluida iz spremnika suhe nafte i otpadnih jamao Obnovljivi izvori energijeo Građevinarstvo i zaštita okoliša
Uz potporu Europske poduzetničke mreže – EEN, sudionicima će sudjelovanje biti omogućeno bez naknade.

''Promocija europskih proizvoda kroz ''Made In'' i znakova kvalitete''
2010-05-26 15:00
S obzirom na trenutnu problematiku utvrđivanja pravila podrijetla industrijskih proizvoda unutar Europske unije, Unioncamere del Veneto u suradnji s Hrvatskogm gospodarskom komorom organizira konferenciju pod nazivom
”Promocija europskih proizvoda kroz ”Made In” i znakova kvalitete”
(”The promotion of european products through Made In and quality brands”)
koja će se održati u Predstavništvu HGK u Bruxellesu 26. svibnja 2010. godine.
Unutar konferencije gdin. Trpimir Župić, direktor Centra za kvalitetu HGK, će predstaviti projekte ”Izvorno Hrvatsko” i ”Hrvatska kvaliteta”. Na konferenciji će se također predstaviti talijanski i hrvatski industrijski sektori sa ciljem ukazivanja na važnost podrijetla u industriji a sa ciljem zaštite potrošača i poboljšanja konkurencije unutar EU.
U tu svrtku gdin Zoran Barišić, pomoćnik direktora Sektora industrije HGK, će predstaviti hrvatski industrijski sektor, odnosno potporu HGK pri izvozu hrvatskih industrijskih proizvoda. Također će se predstaviti i Zlatarna Križek kao primjer tvrke koja, sa znakom Hrvatska kvaliteta, uspješno posluje. Ujedno konferencija će okupiti predstavnike europskih institucija, industrije, predstavnika udruga potrošača predstavnike komora, regija i gradova u Bruxellesu.
Pitanje o označavanju podrijetla robe u EU aktualno je još od 2003. godine kada su pojedine članice pokrenule tu inicijativu zahtijevajući obvezno označavanje podrijetla uvoznih ali i europskih proizvoda. Nakon produženih konzultacija Europska komisija 2005. predlaže ”Made in” regulativu koja zahtjeva upotrebu oznake podrijetla za pojedine uvozne proizvode (Council Regulation on the indication of the country of origin of certain products imported form third countries).
Naime, prema gore spomenutom prijedlogu EK, oznaka podrijetla (made in znak) je znak koji označava geografsko podrijetlo proizvoda. Osim uvoznih proizvoda označavanje podrijetla može se zahtijevati i za domaće proizvode, na samo određene proizvode ili na sve proizvode, no isto tako države članice mogu dobrovoljno označavati podrijetlo proizvoda. Svrha označavanja podrijetla je transparentnost te informiranje krajnjeg potrošača, ali i smanjenje mogućeg krivotvorenja proizvoda koji narušavaju ugled europskih proizvođača. Oznaka proizvoda mora biti stalna i neobrisiva, vidljivo istaknuta te napisana tako da je lako razumljiva za krajnjeg potrošača.
Trenutno EU nema obvezu označavanja podrijetla za industrijske proizvode, carinska kontrola podrijetla nije predviđena EU zakonodavstvom te ujedno nema dogovora oko zajedničke definicije što bi točno oznaka ”Made in” trebala predstavljati. Naime, pojedine države članice već označavaju podrijetlo robe, ali na dobrovoljnoj osnovi.
Konačni prijedlog Komisije o označavanju podrijetla (COM(2005) 661 final) je rezultat dugotrajnih konzultacija započetih 2003. godine, sa interesnim predstavnicima industrijskih udruženja, potrošačkih grupacija te državama članicama. Prevladalo je mišljenje o važnosti označavanja podrijetla proizvoda, kako u korist potrošača tako i u korist europskih proizvođača. Prema tome Komisija je odredila ”made in” ciljeve:• ponovno uspostavljanje istih uvjeta za sve (eng. ”level playing field”) s trgovinskim partnerima koji zahtijevaju označavanje podrijetla (SAD, Kanada, Japan,Kina, itd.);• stvaranje transparentnost proizvoda;• omogućavanje informiranosti potrošača kod izbora proizvoda;• smanjenje mogućnosti korištenja neovlaštenih i zavaravajućih oznaka podrijetla;• poboljšanje konkurentnosti europskih proizvoda.
U skladu s Općim sporazumom o tarifama i trgovini (GATT), Komisija predlaže uvođenje obveznih oznaka podrijetla za određene uvozne industrijske proizvode (koža, tekstil, obuća, keramika, staklo, nakit, namještaj, raznih četki i metli) isključujući ribarske i prehrambene proizvode. Predložena regulativa se prvenstveno odnosi na uvozne proizvode. Zbog ranije potpisanih ugovora kojima se određuje vanjska trgovina, ova regulativa se ne odnosi na zemlje Europske ekonomske zajednice (EEA) te Turske.
Također se određuje kako se oznaka podrijetla mora provoditi prema načelu ne-preferencijalnog podrijetla. Mora se naglasiti kako oznaka podrijetla nije u svrhu kampanje ”kupujmo europsko”, već je na krajnjim potrošačima da prema svojem izboru odluče koji će proizvod kupiti.
Europska komisija smatra kako potrošači trebaju ovakvu vrstu informacije te da su troškovi implementacije oznake vrlo niski. Procjenjuje se da bi troškovi mogli biti u visini od 1% ukupnog troška proizvodnje?
S obzirom o neslaganju članica EU o tome pitanju, još uvijek traju opsežne konzultacije i diskusije unutar svih interesnih grupa EU. Činjenica je da prijedlog Komisije za određivanjem podrijetla proizvoda iz trećih zemalja za sada nije dobro prihvaćen među većinom zemalja članica EU, dok za druge članice predstavlja vrlo važno pitanje. Ostale države članice koje još nisu iznijele svoje mišljenje ili su suzdržane, čekaju daljnje prijedloge Komisije.

DEVETI SASTANAK POSLOVNO - ZNANSTVENOG KLUBA
2010-05-11 10:00
Poslovno inovacijski centar – BICRO, Sveučilište u Zagrebu i Hrvatska gospodarska komora pozivaju Vas na deveti sastanak Poslovno – znanstvenog kluba, koji će se održati u utorak 11. svibnja o.g. s početkom u 14 sati u Europskom domu, Zagreb, Jurišićeva 1/I kat.Moderator skupa: Srđan Novak, Sveučilište u Zagrebu.
Dnevni red:1. Naziv izlaganja: Hrvatska brodogradnja i stanje važnijih tehnologija u gradnji brodaIzlagatelj:prof. Ivan Juraga – Fakultet strojarstva i brodogradnje, Zagreb
2. Naziv izlaganja: Razvoj i globalni izvoz proizvoda znanja iz Hrvatske Izlagatelj: Zvonimir Viduka, dipl.ing. – tvrtka ALTPRO d.o.o., Zagreb
3. Rasprava/Razno
Poslovno-znanstveni klub osnovan je radi unaprjeđenja poslovne povezanosti znanstvene zajednice i gospodarstva, a u svrhu poticanja proizvodnje i izvoza novih proizvoda temeljenih na domaćem stvaralaštvu.
Nadamo se da ćete se odazvati ovom pozivu te ukoliko ste zainteresirani možete iskazati interes za sudjelovanje u radu Kluba na een@bicro.hr.

Seminar: Istraživanje i razvoj kao temelj inovativnog poslovanja
2010-05-07 15:00
Poslovno – inovacijski centar Hrvatske – BICRO d.o.o., glavni partner u Europskoj poduzetničkoj mreži zadužen za koordinaciju aktivnosti i partnera za pitanja inovacija, transfera znanja i tehnologije poziva Vas na seminar:Istraživanje i razvoj kao temelj inovativnog poslovanja
Seminar će se održati 07. svibnja 2010. god. 10,00-14,00h u prostorima Hrvatske gospodarske komore (Vijećnica), Rooseveltov trg 2, Zagreb
Poduzetnici će na seminaru moći čuti o važnosti ulaganja u istraživanje i razvoj kao strategiji za postizanje veće konkurentnosti, o sustavu poreznih olakšica koje tvrtke, mali i srednji poduzetnici te obrtnici mogu ostvarivati za ulaganja u istraživanje i razvoj, te će saznati bitne odrednice upravljanja intelektualnim vlasništvom u zajedničkim razvojnim projektima.
Cilj seminara je informirati male i srednje poduzetnike o koristima ulaganja u razvoj novih proizvoda, usluga i procesa te potaknuti suradnju između gospodarstva i znanstvene zajednice, zbog povoljnog djelovanja na inovacijsku sposobnost poduzeća.
Seminar je prvenstveno namijenjen malim i srednjim poduzetnicima, no poželjno je sudjelovanje i predstavnika znanstvene zajednice kao i svih ostalih koje zanima ova tema.
Za sve zainteresirane seminar je besplatan. Zbog ograničenog broja mjesta lijepo vas molimo, ukoliko ste zainteresirani da svoju nazočnost najavite do 05.05.2010. na tanja.kucera@bicro.hr.

II Hrvatsko mađarski poslovni forum
2010-05-05 14:00 - 2010-05-06 14:00
Nakon uspješno organiziranog prvog Hrvatsko – mađarskog foruma iz područja zaštite okoliša održanog u ožujku prošle godine, dogovoren je i uzvratni susret, odnosna njegov nastavak koji će se održati ove godine, 05. i 06. svibnja u Budimpešti.
Uoči održavanja prošlogodišnjeg Foruma potpisan je i Memorandum o razumijevanju između Saveza pružatelja usluga i proizvođača u zaštiti okoliša i Hrvatske gospodarske komore o suradnji na području zaštite okoliša koje su prepoznale prednosti zajedničke suradnje u cilju podizanja razine razvoja u industriji zaštite okoliša u Hrvatskoj i Mađarskoj, potrebu međusobne razmjene informacija, te proširenja unutarnjeg i vanjskog tržišta njihovih proizvoda, usluga, tehnologija i ulaganja.
Ovogodišnji Hrvatsko – mađarski poslovni forum biti će podijeljen u dva dana.
Prvi dan posjeta predviđen je za terenske posjete dvjema tvrtkama – Tvrtki ALCUFER http://www.alcufer.hu/home.html, koja se bavi zbrinjavanjem i reciklažom otpada iz autoindustrije – Posjet spalionici smeća Komualnog poduzeća Budimpešta u Rákospaloti koja je dobila financijsku potporu iz EU fondova
Drugi dan Foruma biti će podijeljen u dva dijela:
a) plenarni dio u kojem će biti predstavljeno stanje zaštite okoliša te mogućnosti za investiranje u Mađarskoj i Hrvatskoj b) bilateralni razgovori između tvrtki
Bilateralni razgovori biti će organizirani na način da će sve prijavljene hrvatske tvrtke na svoj e-mail dobiti popis svih prijavljenih mađarskih tvrtki sa opisom njihove djelatnosti kako bi se unaprijed mogle pripremiti, proučiti profile tvrtki i unaprijed dogovoriti s kojim tvrtkom žele razgovarati.
Osim toga Hrvatske tvrtke imat će priliku u plenarnom dijelu i same se predstaviti putem prezentacija.
Za sudjelovanje na Forumu neće se plaćati participacija, a zainteresiranim tvrtkama će biti ponuđen povoljniji hotelski smještaj u hotelu Novotel Budapest Danube. Mađarski Savez za zaštitu okoliša osigurat će svim sudionicima prijevoz za terenske posjete prvoga dana kao i prijevoz od hotela do Mađarskog Saveza pružatelja usluga i proizvođača u zaštiti okoliša (“Assoctiation of Environmental Enterprises”) gdje će se održati bilateralni razgovori drugog dana.
Za sve sudionike iz Hrvatske prijevoz na Forum u Mađarsku bit će organiziran autobusom čiji trošak snosi HGK.
Ovaj Forum bit će izvrsna prilika hrvatskim tvrtkama da se predstave mađarskoj strani, upoznaju sa posljednjim dostignućima na ovome području, razmjene informacije kao i transfer tehnologije ili ostvare profesionalnu suradnju.
U privitku šaljemo prijavu i preliminarni program za navedeni skup te molimo sve zainteresirane tvrtke da svoje sudjelovanje prijave zaključno sa 20. travnjem 2010 na slijedeći e-mail ispahic@hgk.hr

OSIJEK: Info-dan „Mogućnosti za poduzetnike iz Programa za inovacije i konkurentnost - CIP"
2010-05-04 11:45
Pozivamo Vas na info-dan Mogućnosti za poduzetnike iz EU Programa za konkurentnost i inovacije (CIP), koji će se u suorganizaciji Ministarstva gospodarstva, rada i poduzetništva (MINGORP) te Hrvatske gospodarske komore – Europske poduzetničke mreže Hrvatska i Županijske komore Osijek, održati 04. svibnja 2010. godine u Županijskoj komori Osijek, s početkom u 12 sati.
Info-dan u Osijeku peti je u nizu ciklusa Info-dana koje EEN organizira u suradnji s MINGORP-om, na temu Programa CIP, u više hrvatskih gradova, kao što su Zagreb, Čakovec, Pula, Rijeka, Split, i Varaždin.
U okviru ovog poludnevnog info-dana, zainteresiranim poduzetnicima će se predstaviti ovaj opsežan program Europske unije, koji pod jednom kapom obuhvaća razne vidove potpore poduzetništvu i inovacijama, a prema programu u prilogu. Tako će se primjerice predstaviti potprogram namijenjen ekološkim inovacijama, mogućnosti predlaganja ICT projekata za javni sektor te mogućnosti financiranja akcija na području nove i obnovljive energije te unapređenje energetske učinkovitosti. Uvodno će biti predstavljen projekt Europske poduzetničke mreže Hrvatska (EEN) koji je također financiran iz CIP-a, a koji provodi Hrvatska gospodarska komora, kao i usluge koje se u okviru ovog projekta pružaju hrvatskim poduzetnicima. Program CIP predstavit će nacionalne kontakt osobe zadužene za svaki stup odnosno potprogram CIP-a iz nadležnih hrvatskih institucija (MINGORP i APIS IT).
Molimo Vas da svoje sudjelovanje potvrdite dostavom ispunjene prijavnice (u prilogu) putem e-pošte jradic@hgk.hr ili na hgkos@hg.hr fax 031 223 824 ili 031 213 406, najkasnije do 30. travnja 2010.
